CELEX: 62016TA0572
Language: mt
Date: 2017-10-13 00:00:00
Title: Kawża T-572/16: Sentenza tal-Qorti Ġenerali tat-13 ta’ Ottubru 2017 – Brouillard vs Il-Kummissjoni (“Servizz pubbliku — Reklutaġġ — Avviż ta’ kompetizzjoni — Kompetizzjoni ġenerali EPSO/AD/306/15 — Ġuristi lingwisti tal-lingwa Franċiża mal-Qorti tal-Ġustizzja tal-Unjoni Ewropea — Kandidatura online — Preselezzjoni bbażata fuq kwalifiki — Diplomi mitluba — Livell ta’ tagħlim li jikkorrispondi għal formazzjoni ġuridika kompleta mwettqa fi stabbiliment ta’ edukazzjoni ogħla Belġjan, Franċiż jew Lussemburgiż — Diploma ta’ ‘master 2’ fil-liġi, fl-ekonomija, fl-immaniġġjar, f’qasam tad-dritt privat, fi speċjalizzazzjoni bħala ġurista lingwista — Ħruġ wara ‘validazzjoni tal-kisba tal-esperjenza’ — Nuqqas ta’ ammissjoni għall-parteċipazzjoni fl-eżamijiet ta’ kompetizzjoni — Rikors għal annullament — Kontenut tat-talba — Inammissibbiltà — Kompetenza professjonali — Rekwiżit ta’ formazzjoni ġuridika kompleta — Rikonoxximent ta’ diplomi”)

27.11.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 402/30
            
         Sentenza tal-Qorti Ġenerali tat-13 ta’ Ottubru 2017 – Brouillard vs Il-Kummissjoni
   (Kawża T-572/16) (1)
   
   ((“Servizz pubbliku - Reklutaġġ - Avviż ta’ kompetizzjoni - Kompetizzjoni ġenerali EPSO/AD/306/15 - Ġuristi lingwisti tal-lingwa Franċiża mal-Qorti tal-Ġustizzja tal-Unjoni Ewropea - Kandidatura online - Preselezzjoni bbażata fuq kwalifiki - Diplomi mitluba - Livell ta’ tagħlim li jikkorrispondi għal formazzjoni ġuridika kompleta mwettqa fi stabbiliment ta’ edukazzjoni ogħla Belġjan, Franċiż jew Lussemburgiż - Diploma ta’ ‘master 2’ fil-liġi, fl-ekonomija, fl-immaniġġjar, f’qasam tad-dritt privat, fi speċjalizzazzjoni bħala ġurista lingwista - Ħruġ wara ‘validazzjoni tal-kisba tal-esperjenza’ - Nuqqas ta’ ammissjoni għall-parteċipazzjoni fl-eżamijiet ta’ kompetizzjoni - Rikors għal annullament - Kontenut tat-talba - Inammissibbiltà - Kompetenza professjonali - Rekwiżit ta’ formazzjoni ġuridika kompleta - Rikonoxximent ta’ diplomi”))
   (2017/C 402/39)
   Lingwa tal-kawża: il-Franċiż
   
      Partijiet
   
   
      Rikorrent: Alain Laurent Brouillard (Brussell, il-Belġju) (rappreżentanti: inizjalment P. Vande Casteele, sussegwentement H. Brouillard, avukati)
   
      Konvenuta: Il-Kummissjoni Ewropea (rappreżentanti: G. Gattinara u F. Simonetti, aġenti)
   
      Suġġett
   
   Talba bbażata fuq l-Artikolu 270 TFUE u intiża għall-annullament, minn naħa, tad-deċiżjoni tal-Uffiċċju Ewropew għas-Selezzjoni tal-Persunal (EPSO), ikkomunikata lir-rikorrent permezz ta’ posta elettronika tal-24 ta’ Settembru 2015, li huwa ma jiġix ammess għall-fażi sussegwenti tal-“kompetizzjoni ġenerali EPSO/AD/306/15” ibbażata fuq kwalifiki u eżamijiet”, organizzata sabiex tiġi stabbilita lista ta’ riżerva għar-reklutaġġ, b’mod partikolari, ta’ “[ġ]uristi lingwisti (AD 7) tal-lingwa Franċiża (FR)” tal-Qorti tal-Ġustizzja tal-Unjoni Ewropea, u, min-naħa l-oħra, tad-deċiżjonijiet ta’ selezzjoni u ta’ ħatra, meħuda fil-kuntest ta’ din il-kompetizzjoni.
   
      Dispożittiv
   
   
               1)
            
            
               Id-deċiżjoni tal-Uffiċċju Ewropew għas-Selezzjoni tal-Persunal (EPSO), ikkomunikata lil Alain Laurent Brouillard permezz ta’ posta elettronika tal-24 ta’ Settembru 2015, li huwa ma jiġix ammess għall-fażi sussegwenti tal-“kompetizzjoni ġenerali EPSO/AD/306/15” ibbażata fuq kwalifiki u eżamijiet”, organizzata sabiex tiġi stabbilita lista ta’ riżerva għar-reklutaġġ, b’mod partikolari, ta’ “[ġ]uristi lingwisti (AD 7) tal-lingwa Franċiża (FR)” tal-Qorti tal-Ġustizzja tal-Unjoni Ewropea, hija annullata.
            
         
               2)
            
            
               Il-kumplament tar-rikors huwa miċħud.
            
         
               3)
            
            
               A. L. Brouillard u l-Kummissjoni Ewropea għandhom ibatu l-ispejjeż tagħhom, inklużi dawk sostnuti fil-kuntest tal-proċeduri għal miżuri provviżorji fil-kawża li tat lok għad-digriet tal-20 ta’ Jannar 2016, Brouillard vs Il-Kummissjoni (F-148/15 R).
            
         
      (1)  ĠU C 59, 15.2.2016 (kawża inizjalment irreġistrata quddiem it-Tribunal għas-Servizz Pubbliku tal-Unjoni Ewropea taħt in-numru F-148/15 u ttrasferita lill-Qorti Ġenerali tal-Unjoni Ewropea fl-1.9.2016).